1. ΝΟΜΟΘΕΤ. ΔΙΑΤΑΓΜΑ υπ’ αριθ. 906 της 17/31 Δεκ. 1941 Περί ιδρύσεως Ταμείου Επικουρικής Ασφαλίσεως Χημικών. Εκυρώθη δια της υπ’ αριθ. 324/46 πράξεως Υπουργικού Συμβουλίου. Άρθρ.1.-1.Συνιστάται Νομικόν Πρόσωπον Δημοσίου Δικαίου υπό τον τίτλον «Ταμείον Επικουρικής Ασφαλίσεως Χημικών» (Τ.Ε.Α.Χ.) εδρεύον εν Αθήναις και τελούν υπό την εποπτείαν και έλεγχον του Υπουργείου Εργασίας. 2.Σκοπός του Ταμείου είναι η χορήγησις εφ’ άπαξ ή περιοδικών παροχών εις τα κατά το επόμενον άρθρον του παρόντος ασφαλιζόμενα πρόσωπα εις περίπτωσιν αναπηρίας, ατυχήματος ή γήρατος ως και εις τα μέλη της οικογενείας αυτών εν περιπτώσει θανάτου του προστάτου αυτών ησφαλισμένου ή συνταξιούχου. Άρθρ.2.-Εις την ασφάλισιν του παρόντος Νόμου υπάγονται υποχρεωτικώς πάντες οι συμφώνως τω Νόμ. 6129 ασκούντες το επάγγελμα του χημικού είτε ως ελεύθεροι επαγγελματίαι είτε ως παρέχοντες εξηρτημένην εργασίαν ως και το μόνιμον προσωπικόν του Ταμείου. Εις την ασφάλισιν του Ταμείου δύναται να υπαχθούν προαιρετικώς οι εκ των χημικών ασκούντες ιδίαν επιχείρησιν ως οι χημικοί δημόσιοι υπάλληλοι. Άρθρ.3.-Πόροι του Ταμείου είναι: α-ι)(Αντικατεστάθησαν δια των διατάξεων του άρθρ. 9 του κατωτέρω Καταστατικού). ια)Αι πρόσοδοι εκ της διαχειρίσεως της περιουσίας του Ταμείου και εκ χαριστικής αιτίας. Άρθρ.4.-(Δεν υπάρχει εις το επίσημον κείμενον). Άρθρ.5.-Δια Καταστατικού του Ταμείου, όπερ θέλει εγκριθή κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας» ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας συμπληρώσεως και τροποποιήσεως διατάξεών τινων της ασφαλιστικής νομοθεσίας» θέλουσιν ορισθή. α)Η σύνθεσις, η αρμοδιότης και ο τρόπος ασκήσεως των καθηκόντων του Διοικητικού Συμβουλίου του Ταμείου. β)Ο τρόπος της εν γένει οργανώσεως και λειτουργίας του Ταμείου. γ)Αι ασφαλιστικαί παροχαί προς τους ησφαλισμένους και τους εκ τούτους έλκοντας δικαιώματα. δ)Ο τρόπος εισπράξεως και διαχειρίσεως των πόρων του Ταμείου. ε)Αι προϋποθέσεις τας οποίας πρέπει να πληρούν οι ησφαλισμένοι και οι εξ αυτών έλκοντες δικαιώματα, ίνα τύχωσιν ασφαλιστικών παροχών. ς)Ο τρόπος εξακριβώσεως των προϋποθέσεων τούτων. ζ)Ο τρόπος αναγνωρίσεως της προϋπηρεσίας των ησφαλισμένων. η)Ο τρόπος εκπροσωπήσεως του Ταμείου τούτου και τέλος θ)Ο τρόπος ελέγχου και εν γένει πάσα άλλη λεπτομέρεια αναγκαία δια την εκπλήρωσιν του σκοπού του Ταμείου. 2.Πάσα τροποποίησις των Καταστατικών ή Οργανωτικών διατάξεων του περί ου ο παρών Νόμος Ταμείου, θα ενεργήται κατά την διαδικασίαν του άρθρ. 59 του Α.Ν. της 11 Νοεμ. 1935 «περί Οργανισμού του Υπουργείου Εργασίας, ως τούτο αυθεντικώς ηρμηνεύθη δια του άρθρ. 1 του Α.Ν. 694/1937 «περί αυθεντικής ερμηνείας, συμπληρώσεως και τροποποιήσεως διατάξεών τινων της ασφαλιστικής Νομοθεσίας». 